هوښيار شئ
هوښيار شئ په انگليسي: په پښتو ژبه کې په وړومبي ځل په ټولنيزې رسنۍ فېسبوک جوړ شوى ټيلي فلم دى چې لارښود يې رحمت ديوان او پروډيوسر يې عبدالولي خان دى، په دې ټيلي فلم کې مرکزي رول رحمت ديوان او ملالۍ ترسره کړى دى. کيسه د دې فلم يا ډرامې کيسه يو نيم ساعت دورانيه لري، د کوم اغاز چې د جينۍ د ځان وژنې د منظر نه پېل کېږي، د جينۍ په دې اقدام په خلقو کښې وېره پېدا کېږي خو چاته هم د جينۍ د ځان وژنې اسباب نه وي معلوم. سرفراز په فېسبوک باندې د له جينکو سره ملگرتيا جوړوي، بيا له هغوي سره د خپلې مينې اظهار کوي او له هغو سره د نزدې نه ويني، وروسته يې دې ته يې داسې انځورونه او ويډيوگانې جوړوي چې نورو خلکو ته د ښودلو نه وي، په هغه انځورونو او ويډيوگانو باندې هغه جينکۍ مجبوروي چې ورته پېسې ورکړي، هم دغسې دا کيسه مخکې روانه وي چې د يوې جينۍ د ځان وژنې سره پوليس يې پلټنه کوي او په اخر کې په سائنسي پلټنو باندې سرفراز رانيسي او خپل انجام ته يې رسوي. جوړونکي دا ټيلي فلم د تصوير پروډکشن له خوا وړاندې کېږي چې ډائريکټر او ليکوال يې رحمت ديوان دى، پروډيوسر يې عبدالولي خان او کېمره مېن يې صاحب جان عامر دى، ډائيلاگ يې رحمت ديوان او صاحب جان عامر ليکلي دي. لوبغاړي رحمت ديوان ملالۍ افسر افغان محمد اشفاق جاويد کوټوال اجل خان عبدالقهار د ډائريکټر خبرې د هوښيار شئ ټيلي فلم ډائريکټر رحمت ديوان کليد راډيو سره په خبرو اترو کې وويل: هوښيار شئ فلم به د هغو خلكو له فريبونو پرده پورته كړي چې د فیسبوك په پاڼه معصومې نجونې د خپلې مينې په جال كې گېروي او بيا يې د خپلو خواهشاتو قرباني کوي. دا د يو كال وړاندې كيسه ده چې يو ځوان له يوې نجلۍ سره په فیسبوك کې ملگرتيا وكړه، بيا به يې له نجلۍ پېسې غوښتې، كه به يې نه وركولې نو ځوان به د فیسبوك په پاڼه د هغې د شرمولو اخطارونه وركول. اخر نجلۍ ځوان ته د پيسو په برابرولو خپلې ټولې گاڼې په بازار کې وپلورلې او هېڅ ورپاتې نه شول، هلك دا ځل د نجلۍ عكسونه په بربنډه توگه ايډيټ او خپاره كړل، نجلۍ له دې سخته صدمه وليده او د بدنامۍ له ډاره يې ځان وژنه وكړه. د نوي کهول مشران په اکثريت کښې د انټرنېټ د منفي او مثبت کارولو د اثراتو نه بې خبره دي، مونږ ته پکار دي چې په ځوان کهول کښې د سوشل ميډيا د صحيح کارولو شعور پېدا کړو، ځکه چې په دې وجه زياتره جينکۍ په نقصان کښې وي. د دې فلم په جوړولو زمونږ پنځلس کسيز ټيم درې مياشتې مصرف کړي دي. کيسه د ژوند د يوې رښتينې پېښې نه اخستل شوې ده، د کوم مقصد چې په ځوان کهول کښې دا شعور پېدا کول دي چې د فېسبوک کارول صرف د ښو مقصدونو دپاره کول پکار دي. لنکونه د هوښيار شئ فلم پرومو د هوښيار شئ ټيلي فلم دوېمه پرومو دا مې ټول قصور د يار دى هوښيار شئ فلم ټيزر د ډان نيوز راپور د سماء ټي وي راپور هوښيار شئ ډرامه جوړه شوه هوښيار شئ - د کليد راپور هوښيار شئ ټيلي فلم به ډېر زر نندارې ته وړاندې شي